
	5b.	tuletab meelde, et NATO ja EL on eraldiseisvad organisatsioonid, millel on väga erinevad eesmärgid ja millel isegi liikmed ei ole samad; peab kahetsusväärseks NATO kui sõjalise liidu samastamist ELiga;

	6a.	on sügavalt mures selle pärast, et üleilmsed sõjalised kulutused tõusevad rekordtasemele; rõhutab asjaolu, et võidurelvastumine ei too Euroopa kodanikele julgeolekut, vaid suurendab julgeoleku dilemma kohaselt vägivallakonflikti ohtu; kutsub komisjoni üles aktiivselt edendama uusi relvastuskontrolli lepinguid; 

	14a.	tuletab meelde ajutisi meetmeid, mille rakendamist nõudis Rahvusvaheline Kohus seoses genotsiidi vältimise ja selle eest karistamise konventsiooni kohaldamisega Gaza sektoris (Lõuna-Aafrika vs. Iisrael); rõhutab, et rahvusvahelist õigust tuleb järgida ja austada; kutsub nõukogu ja komisjoni üles tagama, et EL ei osaleks mingil viisil rahvusvahelise õiguse rikkumises, sealhulgas genotsiidi vältimise ja selle eest karistamise konventsiooni kohaselt, pidades eelkõige silmas Euroopa relvatööstuse rolli relvade tarnimisel Iisraeli kaitsejõududele;

	15.	kutsub ELi ja selle liikmesriike üles seisma vankumatult Ukraina poolel; tuletab meelde oma veendumust, et just Ukraina lahinguväljadel otsustatakse Euroopa tulevik ja et Venemaa Ukraina-vastase sõja kulg muutub otsustavalt; rõhutab, et selline muutus sõltub nüüd peaaegu täielikult Euroopast; nõuab seetõttu tungivalt, et liikmesriigid annaksid Ukrainale rohkem relvi ja laskemoona enne läbirääkimiste lõppu; hoiatab, et kui EL Ukraina toetamisel läbi kukub ja kui Ukraina oleks sunnitud alla andma, pöörduks Venemaa teiste riikide, võimalik et sealhulgas ka ELi liikmesriikide vastu; kutsub ELi liikmesriike, rahvusvahelisi partnereid ja NATO liitlasi üles kaotama kõik piirangud Ukrainale tarnitud lääne relvasüsteemide kasutamisele Venemaa territooriumil asuvate sõjaliste sihtmärkide vastu; kutsub ELi ja selle liikmesriike üles tegema aktiivselt tööd selle nimel, et säilitada ja saavutada võimalikult lai rahvusvaheline toetus Ukrainale ning leida sõjale rahumeelne lahendus, mille aluseks peab olema Ukraina sõltumatuse, suveräänsuse ja territoriaalse terviklikkuse täielik austamine, rahvusvahelise õiguse põhimõtted, sõjakuritegude ja agressioonikuritegude eest vastutusele võtmine ning rahaline hüvitis Venemaa poolt Ukrainas tekitatud ulatusliku kahju eest; nõuab tungivalt, et EL ja selle liikmesriigid osaleksid Ukrainale tulevaste tugevate julgeolekutagatiste loomises;
	15.	kutsub ELi ja selle liikmesriike üles seisma vankumatult Ukraina poolel; tuletab meelde oma veendumust, et just Ukraina lahinguväljadel otsustatakse Euroopa tulevik ja et Venemaa Ukraina-vastase sõja kulg muutub otsustavalt; rõhutab, et selline muutus sõltub nüüd peaaegu täielikult Euroopast; nõuab seetõttu tungivalt, et liikmesriigid annaksid Ukrainale rohkem relvi ja laskemoona enne läbirääkimiste lõppu; hoiatab, et kui EL Ukraina toetamisel läbi kukub ja kui Ukraina oleks sunnitud alla andma, pöörduks Venemaa teiste riikide, võimalik et sealhulgas ka ELi liikmesriikide vastu; kutsub ELi liikmesriike, rahvusvahelisi partnereid ja NATO liitlasi üles kaotama kõik piirangud Ukrainale tarnitud lääne relvasüsteemide kasutamisele Venemaa territooriumil asuvate sõjaliste sihtmärkide vastu; kutsub ELi ja selle liikmesriike üles tegema aktiivselt tööd selle nimel, et säilitada ja saavutada võimalikult lai rahvusvaheline toetus Ukrainale ning leida sõjale rahumeelne lahendus, mille aluseks peab olema Ukraina sõltumatuse, suveräänsuse ja territoriaalse terviklikkuse täielik austamine, rahvusvahelise õiguse põhimõtted, sõjakuritegude ja agressioonikuritegude eest vastutusele võtmine ning rahaline hüvitis Venemaa poolt Ukrainas tekitatud ulatusliku kahju eest; nõuab tungivalt, et EL ja selle liikmesriigid osaleksid Ukrainale tulevaste tugevate julgeolekutagatiste loomises; nõuab tungivalt, et EL ja selle liikmesriigid toetaksid vankumatult rahvusvahelist õigust ja reeglitel põhinevat maailmakorda; tuletab sellega seoses meelde käimasolevat uurimist, mis puudutab Iisraeli poolt Palestiina elanikkonna vastu toime pandud jõhkraid massikuritegusid; rõhutab, et rahvusvaheline õigus on Euroopa julgeoleku jaoks põhjapaneva tähtsusega; kinnitab oma toetust Rahvusvahelisele Kohtule, Rahvusvahelisele Kriminaalkohtule ja teistele rahvusvahelistele organitele inimsusvastaste kuritegude ja sõjakuritegude uurimisel; 

	15a.	väljendab heameelt asjaolu üle, et mitmed liikmesriigid toetavad Egiptuse kava Gaza ülesehitamiseks; nõuab tungivalt, et komisjon aitaks kava ellu viia; kordab, et läbirääkimiste teel saavutatav kahe riigi kooseksisteerimisel põhinev lahendus, mille kohaselt palestiinlased ja iisraellased saavad elada rahumeelselt külg külje kõrval, sõltub uuesti üles ehitatud ja elujõulisest Palestiina ühiskonnast; tunnistab, et kogu maailma kogukond on Gaza ülesehitamisel ülioluline; kordab, et Euroopa julgeolek on täielikult seotud rahvusvahelise õiguse austamisega ja konfliktide rahumeelse lahendamisega meie lähiümbruses;

	20.	nõuab tungivalt, et nõukogu ja liikmesriigid vaataksid kehtivate sanktsioonide täitmise tagamise läbi ja tugevdaksid seda ning võtaksid vastu ja rakendaksid piiravaid meetmeid rangelt kõigi üksuste ja kolmandate riikide suhtes, kes hõlbustavad sanktsioonidest kõrvalehoidmist, tarnides Venemaa sõjaväekompleksile sõjalist ja kahesuguse kasutusega tehnoloogiat ja varustust;
	20.	nõuab tungivalt, et nõukogu ja liikmesriigid vaataksid kehtivate sanktsioonide täitmise tagamise läbi ja tugevdaksid seda ning võtaksid vastu ja rakendaksid piiravaid meetmeid rangelt kõigi üksuste ja kolmandate riikide suhtes, kes hõlbustavad sanktsioonidest kõrvalehoidmist, tarnides Venemaa sõjaväekompleksile sõjalist ja kahesuguse kasutusega tehnoloogiat ja varustust; nõuab tungivalt, et liikmesriigid pööraksid erilist tähelepanu Venemaa varilaevastikule ning sellest tulenevatele julgeoleku- ja keskkonnariskidele;

	22a.	nõuab tungivalt, et liikmesriigid töötaksid Euroopa uue pikaajalise kollektiivse julgeolekuarhitektuuri nimel, võttes eeskujuks Helsingi protsessi põhimõtted ja lisades sellesse vastastikuste julgeolekutagatiste kontseptsiooni; märgib, et sellise lähenemisviisi põhiaspekt on kõigi riikide suveräänsuse ja territoriaalse terviklikkuse austamine ning rahvusvahelise õiguse järgimine;

	22b.	nõuab, et uues Euroopa julgeolekuarhitektuuris kohaldataks erinevate poliitiliste süsteemidega riikide rahumeelse kooseksisteerimise põhimõtteid ja antaks julgeolekutagatised kõigile osalejatele;

	33.	on kindlalt veendunud, et praegustes geopoliitilistes oludes on äärmiselt oluline rakendada Euroopa Liidu lepingu artikli 42 lõiget 7 vastastikuse abi kohta, tagades liikmesriikidevahelise solidaarsuse, eelkõige nende liikmesriikide vahel, keda nende geograafilise asukoha tõttu ähvardavad otsesed ohud ja probleemid, olenemata sellest, kas nad on NATO liikmed;
	33.	on kindlalt veendunud, et praegustes geopoliitilistes oludes on tõelist Euroopa strateegilist autonoomiat võimalik saavutada ainult siis, kui Euroopa Liidu lepingu artikli 42 lõiget 7 vastastikuse abi kohta peetakse äärmiselt oluliseks, tagades liikmesriikidevahelise solidaarsuse, ning kui sellest saab kõigi liikmesriikide kollektiivse kaitse alus, selle asemel et tugineda NATO-le;

	32a.	kordab oma üleskutset NATO liikmele Türgile viia oma väed ELi liikmesriigist Küproselt välja ning teha sisukat tööd, et leida püsiv ja rahumeelne lahendus, mis põhineb asjakohastel ÜRO resolutsioonidel;

